เรื่องร้องเรียน: การสัญจรทางถนนบริเวณสำเพ็ง ไม่ได้รับความสะดวก เนื่องจากแผงร้านค้ายื่นออกมา รวมถึงรถจักรยานยนต์และสามล้อจอดเลยออกมาหนึ่งเลนถนน รถส่งของจอดถัดออกมาอีกหนึ่งเลน ทำให้รถเมล์204ไม่สามารถวิ่งผ่านได้ ทำให้การโดยสารสาธารณะของประเทศย่ำแย่หนักเข้าไปอีก จากความไม่ใส่ใจดูแลของเจ้าหน้าที่รัฐ ปล่อยปละละเลยการจัดระเบียบ ไม่ทำหน้าที่ หรือไม่ก็เอาผลประโยชน์ที่ได้รับจากร้านค้าเป็นสำคัญ
การดำเนินการของเจ้าหน้าที่: จากกรณีดังกล่าวสำนักงานเขตสัมพันธวงศ์ได้กำหนดให้ผู้ทำการค้าตั้งวางแผงค้าเพื่อทำการค้าขายเนื่องจากพื้นที่สำเพ็งเป็นแหล่งทำการค้าที่ได้รับอนุญาตจากคณะกรรมการหาบเร่แผงลอยฯให้เป็นจุดผ่อนผัน โดยมิให้ตั้งวางลงบนผิวจราจรและไม่ให้กีดขวางการสัญจรของประชาชน ซึ่งสำนักงานเขตสัมพันธวงศ์ได้กวดขันไม่ให้ตั้งวางตามที่ได้กล่าวมาแล้ว เนื่องจากพื้นที่เป็นพื้นที่ทำการค้าหนาแน่นจึงขออภัยที่ไม่ได้รับความสะดวกมา ณ ที่นี้
ความเห็นของผู้แจ้ง: จากการที่เดินทางผ่านบริเวณดังกล่าวในวันถัดมา ก็ยังคงเห็นรถจอดเกะกะขวางถนน หาบเร่แผงลอยก็ยังตั้งลงมากินพื้นที่ถนนดูจากรูปที่เจ้าหน้าที่ส่งมาก็จะเห็นมีรถจอดอยู่ในจุดห้ามจอด และยังจอดห่างจากฟุตบาทกินพื้นที่สัญจรอีก เจ้าหน้าที่ตอบมาแบบขอไปที ไม่ได้จัดการอะไรเป็นเรื่องเป็นราว ถ่ายรูปในจุดที่ไม่เกินลงมาบนพื้นผิวถนน บริเวณที่เป็นปัญหาหนักคือปากทางเข้าคิคูย่าและทางเข้าซอยวานิช (ใกล้กับสี่แยกราชวงศ์) เจ้าหน้าที่ไม่ได้ทำหน้าที่ทั้งที่รับเงินเดือนจากภาษีประชาชน แบบนี้คือไม่มีจิตสำนึกที่ดีต่อการทำหน้าที่ ก่อนหน้ายังเห็นรถเทศกิจจอดกีดขวางกินเลนถนนในพื้นที่ห้ามจอดเลย พึ่งพาไม่ได้
พื้นที่: แขวงจักรวรรดิ เขตสัมพันธวงศ์ กรุงเทพมหานคร